Za nový modelový rad i20 a nový model Sonata získal Hyundai tri ocenenia Red Dot Design Awards
06.04.2015 15:29
Tri nové modely Hyundai Motor získali prestížne ocenenie Red Dot Design Awards. Pri udeľovaní cien za rok 2015 bodovali i20 novej generácie s päťdverovou karosériou, i20 Coupe a nová limuzína Sonata. Ceny, udelené medzinárodnou porotou, patria k najuznávanejším oceneniam za vynikajúci dizajn na svete.
- Hyundai Motor získal tri ocenenia Red Dot Design Awards
- Hyundai i20 Coupe, päťdverový model i20 novej generácie a Nový Hyundai Sonata získali prestížne dizajnové ocenenia
- Nový modelový rad láka nových zákazníkov značky Hyundai
Hneď dve ocenenia v kategórii automobilov si pripísal na svoje konto modelový rad i20 novej generácie, navrhnutý v európskom dizajnovom centre Hyundai v Rüsselsheime, Nemecko. Modelom i20 Coupe vybočil Hyundai z bežnej normy automobilového priemyslu a po prvý raz vytvoril športovo ladený trojdverový automobil, ktorý má odlišný dizajn od päťdverovej verzie. Tento inovatívny prístup ocenila porota Red Dot, ktorá vyzdvihla výrazný, svojbytný dizajn Coupe.
Aj dizajn päťdverového modelu i20 novej generácie predstavuje veľký krok vpred pre značku Hyundai. S dlhšou, širšou a nižšou karosériou oproti predchodcovi má malý automobil sebavedomý postoj. Ten ďalej zvýrazňuje dlhá kapota motora, výraznejšie vzpriamené predné stĺpiky karosérie a šesťuholníková maska chladiča s novým dizajnom – charakteristický prvok automobilov Hyundai. Jednoduché, elegantné línie sa tiahnu pozdĺž celej karosérie a zadná časť sa vyznačuje lesklými čiernymi zadnými stĺpikmi karosérie, ktoré vytvárajú ilúziu vznášajúcej sa strechy kabíny.
Ťažisko dizajnu nového modelu Sonata spočíva vo 'vnútornej sile' – estetickom výraze funkčnosti a sofistikovanosti, ktorý vyjadruje kvalitu a prezenciu vozidla.
Nová Sonata ponúka presnejší pohľad prostredníctvom nového dizajnového jazyka Fluidic Sculpture 2.0, tuhšiu karosériu, lepšie jazdné kvality, zníženie hluku, vibrácií a tvrdosti a moderné bezpečnostné a užitočné funkcie.
Peter Schreyer, prezident a šéfdizajnér Hyundai Motor Group, povedal: "Veľmi nás tešia ocenenia za dizajn, ktorá sme získali od renomovanej poroty Red Dot. Náš prístup k dizajnu vyjadruje progresívneho ducha značky Hyundai a rozhodnutie poroty demonštruje pokrok, ktorý sme celosvetovo urobili."
Jochen Sengpiehl, viceprezident Hyundai Motor Europe pre marketing, povedal: "Náš modelový program je teraz silnejší ako kedykoľvek predtým a priťahuje nových zákazníkov k značke Hyundai. Pri tom hrá dizajn kľúčovú rolu, pretože zvyšuje emocionálnu príťažlivosť našich automobilov a vytvára imidž žiadaného vozidla. Prostredníctvom dizajnu meníme vnímanie našej značky."
Každý z ocenených modelov je inšpirovaný pozitívne prijatou a ocenenou filozofiou dizajnu 'Fluidic Sculpture 2.0', ktorá je založená na splývajúcich a dynamických tvaroch. Vyjadruje harmóniu ľudskej koexistencie kombinovanú s vedomím trvalo udržateľného rastu nikdy nekončiacej evolúcie prírody, čím vytvára víziu progresívneho a vášnivého dizajnu budúcnosti.
Cena Red Dot Design Award, ktorú udeľuje porota zložená z 38 expertov z 25 štátov – všetko špičkových dizajnérov, profesorov a novinárov – je celosvetovo považovaná za jedno z najvýznamnejších ocenení za kvalitu dizajnu. Do súťaže v roku 2015 bolo prihlásených 4.928 produktov od 1.994 účastníkov z 56 štátov, čím je Red Dot Award najväčšou a medzinárodne najširšie obsadenou súťažou z oblasti dizajnu na svete.
Ocenenie 2015 Red Dot Design Awards nadväzuje na ocenenia, ktoré v roku 2014 získali Genesis a i10 novej generácie, čím bol ocenený každý nový model Hyundai zavedený v Európe od konca roka 2013. Nové modely Sonata a Genesis okrem toho získali aj ďalšie ocenenia za dizajn, keď v minulom roku dostali 2014 Good Design Award. Aj modelový rad i20 novej generácie už získal ocenenie iF Design Award 2015 za svoj charakteristický a sofistikovaný dizajn.